Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18245

b) a futópálya középvonala és a belső átmeneti felület alsó éle közötti távolság. 5.4.3.19 Ahol a futópálya elhagyását jelző táblához gurulóút azonosító táblát helyeztek el, a gurulóút helyszín tábla mindig kívülre kerüljön. 5.4.3.20 A futópálya kereszteződéstől felszállásra igénybe vehető távolság jelzőtáblát a futópályára csatlakozó gurulóút bal oldalán helyezzék el. A tábla és a futópálya középvonala közötti távolság 3. vagy 4. kód-szám esetén legalább 60 méter, illetve 1. vagy 2. kód-szám esetén legalább 40 méter legyen. 5.4.3.21 A futópálya azonosítóval együtt elhelyezett gurulóút helyszín tábla esetében a gurulóút azonosító mindig kívülre kerüljön. 5.4.3.22 Ajánlás — Az úticél táblát a helyszín vagy útirány jelző táblával együtt általában ne helyezzék el. 5.4.3.23 A helyszín tábla kivételével más tájékoztató táblát a kötelező utasítást adó táblával együtt ne helyezzenek el. 5.4.3.24 Ajánlás — A "T" kereszteződést azonosító útirány jelzőt, látjelet és/vagy más megfelelő látás utáni segédeszközt a kereszteződés gurulóúttal szemben levő oldalán helyezzék el. Jellemzők 5.4.3.25 A tájékoztató táblán a helyszín tájékoztató tábla kivételével a fekete színű felirat sárga alapon helyezkedjen el. 5.4.3.26 A helyszín tájékoztató táblán a sárga színű felirat fekete alapon helyezkedjen el és ha az magában áll, a táblát sárga szegély vegye körbe. 5.4.3.27 A futópálya kijárat táblán a legurulóút azonosítóján kívül a követendő útirányt jelző nyíl is szerepeljen. 5.4.3.28 A futópálya elhagyását jelző táblán az 5-29. ábrának megfelelően szerepeljen az (A) változat szerinti futópálya várakozási hely jelzés is. 5.4.3.29 A futópálya kereszteződéstől felszállásra igénybe vehető távolság jelző táblán az 5-29. ábrának megfelelően számokkal szerepeljen a gurulóút csatlakozástól rendelkezésre álló maradék felszállási nekifutási távolság (TORA) méterben, valamint a helyes irányba mutató és formájú nyíl felszállási irány jelzés is. 5.4.3.30 Az úticél jelző táblán az 5-29. ábrának megfelelően szereplő felirat betűkkel, számokkal, vagy ezek kombinációjával jelezze a követendő úticélt és ezt útirány jelző nyíllal egészítsék ki. 5.4.3.31 Az útirány táblán az 5-29. ábrának megfelelően szereplő felirat betűkkel, vagy betű-szám kombinációkkal azonosítsa a gurulóút(akat) és ezt helyes irányba mutató nyíllal, vagy nyilakkal egészítsék ki. 2007/70/II. szám 5.4.3.32 A helyszín táblán szereplő felirat tartalmazza a gurulóút, futópálya vagy más burkolt felület megnevezését, amelyen légijármű közlekedik, vagy amelyre belép és a táblán nyíl ne szerepeljen. 5.4.3.33 Ajánlás — Ahol az ugyanazon a gurulóúton elhelyezkedő közbenső várakozási helyek sorozatának egyes egységeit kell azonosítani, a helyszín táblán a gurulóút azonosító mellett egy szám is szerepeljen. 5.4.3.34 Ahol a helyszín és útirány táblákat együttesen használják:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes